Termi Määritelmä

Asiakkaan vahva tunnistaminen (Strong customer authentication (SCA)) ’Asiakkaan vahvalla tunnistamisella’ tarkoitetaan direktiivin (EU) 2015/2366 4 artiklan 30 kohdassa määriteltyä asiakkaan vahvaa tunnistamista.

Asiakkaiden lukumäärä (Number of clients) Niiden maksupalvelun käyttäjien lukumäärä, joille tilitietopalvelun tarjoaja tarjoaa palvelujaan.

Asiamies (Agent) ’Asiamiehellä’ tarkoitetaan direktiivin (EU) 2015/2366 4 artiklan 38 kohdassa tarkoitettua asiamiestä.

Ei-sähköisesti etämaksuina käynnistetyt korttipohjaiset maksutapahtumat kotimaisen maksupalveluntarjoajan liikkeeseen laskemilla korttipohjaisilla maksuvälineillä (Card-based payment transactions with card-based payment instruments issued by resident PSPs initiated non-electronically via remote payment channel) Ei-sähköisesti käynnistetyt korttipohjaiset maksutapahtumat, jotka ovat yhdentyyppisiä direktiivin (EU) 2015/2366 4 artiklan 6 kohdassa määriteltyjä etämaksutapahtumia.

Ei-sähköisesti käynnistetyt korttipohjaiset maksutapahtumat kotimaisen maksupalveluntarjoajan liikkeeseen laskemilla korttipohjaisilla maksuvälineillä (Card-based payment transactions with card-based payment instruments issued by resident PSPs initiated non-electronically) Fyysisellä maksupäätteellä manuaalista auktorisointia (esim. leimauslaite) käyttäen käynnistetyt korttipohjaiset maksutapahtumat (kortti läsnä -tapahtumat) tai postimyynti-/puhelinmyyntitoimeksiannon (MOTO) kautta käynnistetyt maksut (kortti ei läsnä -tapahtumat).

Epäsuora osallistuja (Indirect participant) Maksujärjestelmään osallistuja sovellettaessa porrastettua järjestelyä, jossa suoraa osallistujaa käytetään välittäjänä tiettyjen järjestelmässä sallittujen toimien, erityisesti maksujen, hoitamiseksi. Kaikki epäsuoran osallistujan tapahtumat suoritetaan sen suoran osallistujan tililtä, joka on suostunut toimimaan kyseessä olevan epäsuoran osallistujan edustajana. Jokainen osallistuja, johon voidaan olla erikseen yhteydessä järjestelmässä, lasketaan erikseen siitä riippumatta, onko kahden tai useamman tällaisen osallistujan välillä oikeudellinen yhteys.

Eräsiirtona käynnistetty suoraveloitus (Direct debit initiated in a file/batch) Sähköisesti käynnistetty suoraveloitus, joka on osa maksajan samaan toimeksiantoon sisältyviä muita suoraveloituksia. Jokainen tiettyyn erään sisältyvä suoraveloitus lasketaan erilliseksi suoraveloitukseksi tapahtumien lukumäärää ilmoitettaessa.

Eräsiirtona käynnistetty tilisiirto (Credit transfer initiated in a file/batch) Sähköinen tilisiirto, jonka maksaja lähettää kiinteän yhteyden välityksellä yhtenä eränä ja jossa yksi erä sisältää useita tilisiirtotoimeksiantoja. Jokainen tiettyyn erään sisältyvä tilisiirto lasketaan erilliseksi tilisiirroksi tapahtumien lukumäärää ilmoitettaessa.

Etämaksutapahtuma (Remote payment transaction) ’Etämaksutapahtumalla’ tarkoitetaan asetuksen (EU) 2015/2366 4 artiklan 6 kohdassa määriteltyä etämaksutapahtumaa.

Julkisyhteisöt (General government) Julkisyhteisöillä tarkoitetaan asetuksen (EU) N:o 549/2013 liitteessä A olevassa 2.111–2.117 kohdassa määriteltyjä julkisyhteisöjä (alasektori S.13).

Kadonnut tai varastettu kortti (Lost or stolen card) Tästä petostyypistä on kyse, kun kadonnutta tai varastettua korttipohjaista maksuvälinettä (tilinveloitus-, maksuaika- tai luottokortti) käytetään ilman kortinhaltijan todellista, hiljaista tai ilmeistä lupaa.

Kadonnut tai varastettu sähköinen rahakortti (Lost or stolen e-money card) Tästä petostyypistä on kyse, kun kadonnutta tai varastettua sähköistä rahakorttia käytetään ilman kortinhaltijan todellista, hiljaista tai ilmeistä lupaa.

Kaikki maksutapahtumat, joissa on mukana muita kuin rahalaitoksia (Total payment transactions involving non-MFIs) Niiden tapahtumien kokonaismäärä, joissa käytettävissä maksuvälineissä on mukana muita kuin rahalaitoksia. Niiden tapahtumien kokonaisarvo, joissa käytettävissä maksuvälineissä on mukana muita kuin rahalaitoksia.

Kauppiaan käynnistämä tapahtuma (Merchant initiated transaction, MIT) ’Kauppiaan käynnistämällä tapahtumalla’ tarkoitetaan direktiivin (EU) 2015/2366 96 artiklan 6 kohdan mukaisesti petoksia koskevien tietojen raportointivaatimuksista annettujen EBAn ohjeiden muuttamisesta annettujen EBAn ohjeiden (EBA/GL/2020/01) liitteessä II olevan C osan alaviitteessä 4 määriteltyä kauppiaan käynnistämää tapahtumaa.

Kauppiaan MCC-koodi (Merchant category code, MCC) Neljästä numerosta koostuva koodi (kuuluu ISO-standardiin 18245) vähittäisrahoituspalveluja varten. MCC-koodia käytetään luokittelemaan liiketoiminta tarjottujen tavaroiden tai palvelujen tyypin mukaan.

Kauppias (Merchant) Toimija, jolla on oikeus ottaa vastaan maksuja vastikkeena tavaroiden ja/tai palvelujen toimittamisesta ja joka on tehnyt maksupalveluntarjoajan kanssa sopimuksen tällaisten varojen hyväksymisestä.

Keskittyneisyysaste (Concentration ratio) ’Keskittyneisyysasteella’ tarkoitetaan maksutapahtumien viiden suurimman lähettäjän markkinaosuutta kussakin järjestelmässä (voi sisältää keskuspankin). Viisi suurinta lähettäjää eivät välttämättä ole samat maksutapahtumien määrässä mitattuna ja maksutapahtumien arvossa mitattuna. Kukin osallistuja, jolla on erillinen pääsy järjestelmään, lasketaan erikseen riippumatta siitä, onko kahden tai useamman osallistujan välillä liittymä.

Keskuspankki (Central Bank) Keskuspankilla tarkoitetaan asetuksen (EU) N:o 549/2013 liitteessä A olevassa 2.72–2.74 kohdassa määriteltyä keskuspankkia (alasektori S.121).

Konekielinen maksupääte (EFTPOS terminal) Konekielinen maksupääte, joka vastaanottaa maksutiedot sähköisesti ja joka on voitu suunnitella välittämään tällaisia maksutietoja joko online-tilassa, jolloin maksulupaa pyydetään reaaliaikaisesti, tai offline-tilassa. Konekielisiin maksupäätteisiin luetaan myös miehittämättömät päätteet.

Konekielisellä maksupäätteellä käynnistetty korttipohjainen maksutapahtuma (Card-based payment transaction initiated at a physical EFTPOS) Fyysisessä myyntipisteessä sähköisesti käynnistetty korttipohjainen maksutapahtuma, joka mahdollistaa sähköisen varainsiirron. Tähän erään luetaan yleensä korttipohjaiset maksutapahtumat, jotka suoritetaan kauppiaan tiloissa sijaitsevan myyntipisteen konekielisellä maksupäätteellä. Siihen ei lueta sähköisellä rahalla suoritettuja maksutapahtumia.

Kortin liikkeeseenlaskija (Card issuer) ’Kortin liikkeeseenlaskijalla’ tarkoitetaan asetuksen (EU) 2015/751 (1) 2 artiklan 2 kohdassa määriteltyä liikkeeseenlaskijaa.

Kortit, jotka mahdollistavat pääsyn sähköisen rahan tileille tallennettuun sähköiseen rahaan (Cards which give access to e-money stored on e-money accounts) Ks. määritelmä ’sähköisen rahan tilit’.

Kortti (Card) Yksilölliseen numeroon perustuva maksuväline, jota käyttäen voidaan käynnistää maksuja, käteisnostoja tai käteistalletuksia, jotka käsitellään käyttäen korttijärjestelyä tai kortin liikkeeseenlaskijan operoimassa verkossa. Numero voi olla tallennettu fyysiselle kortille tai muulle laitteelle (ml. avaimenperä, tarra, matkapuhelin) tai se voi olla hallussa virtuaalisesti, ilman fyysistä laitetta. Kortit tarjoavat kortinhaltijalle kortin liikkeeseenlaskijan kanssa tehdyn sopimuksen mukaisesti yhden tai useamman seuraavista toiminnoista: käteis-, tilinveloitus-, maksuaika- ja luottotoiminto sekä sähköinen rahatoiminto.

Kortti, johon sähköistä rahaa voidaan tallentaa suoraan (Card on which e-money can be stored directly) Sähköisen rahan haltijan hallussa olevalla kortilla pidettävä sähköinen raha. Ks. myös sähköisen rahan määritelmä.

Kortti, jossa on tilinveloitus- ja käteistoiminto sekä sähköinen rahatoiminto (Card with a combined debit, cash and e-money function) Maksupalveluntarjoajan liikkeeseen laskema kortti, jossa ovat yhdistettyinä käteis- ja tilinveloitustoiminto sekä sähköinen rahatoiminto.

Kortti, jossa on käteistoiminto (Card with a cash function) Kortti, jonka avulla kortinhaltija voi nostaa käteisrahaa pankkiautomaatilta ja/tai tallettaa käteisrahaa pankkiautomaatille.

Kortti, jossa on lähimaksutoiminto (Card with a contactless payment function) Kortti, joka mahdollistaa korttimaksutapahtuman käynnistämisen tietyntyyppisen kontaktittoman teknologian avulla, kun maksutapahtuman maksaja ja maksunsaaja (ja/tai heidän laitteensa) ovat kumpikin samassa fyysisessä paikassa.

Kortti, jossa on maksutoiminto (pl. kortit, joissa on ainoastaan sähköinen rahatoiminto) (Card with a payment function (except cards with an e-money function only) Kortti, jossa on vähintään yksi seuraavista toiminnoista: tilinveloitustoiminto, maksuaikatoiminto tai luottotoiminto. Kortissa voi olla sähköinen rahatoiminto tai muita toimintoja, mutta kortteja, joissa on ainoastaan sähköinen rahatoiminto, ei lueta tähän luokkaan. Kortit, joissa on ainoastaan käteisnosto-/talletustoiminto, eivät kuulu tähän luokkaan.

Kortti, jossa on sähköinen rahatoiminto (Card with an e-money function) Tähän luetaan myös kortit, joihin sähköistä rahaa voidaan tallentaa suoraan, ja/tai kortit, jotka mahdollistavat pääsyn sähköisen rahan tileille tallennettuun sähköiseen rahaan ja siten sähköisellä rahalla suoritetut maksutapahtumat.

Kortti, jossa on sähköinen rahatoiminto ja joka on ladattu vähintään kerran (Card with an e-money function which has been loaded at least once) Sähköisellä rahatoiminnolla varustettu kortti, joka on ladattu vähintään kerran ja jota voidaan siis pitää aktivoituna. Latauksen voidaan katsoa osoittavan, että sähköistä rahatoimintoa aiotaan käyttää.

Korttia ei vastaanotettu (Card not received) Korttipohjainen maksuväline, jota ei maksajan mukaan ole vastaanotettu, vaikka maksajan maksupalveluntarjoaja vahvistaa lähettäneensä sen maksajalle (mitä tahansa toimitustapaa käyttäen).

Korttien lukumäärä yhteensä (riippumatta kortissa olevien toimintojen lukumäärästä) (Total number of cards (irrespective of the number of functions on the card)) Liikkeessä olevien korttien kokonaismäärä. Niissä voi olla yksi tai useampi seuraavista toiminnoista: käteis-, tilinveloitus-, luotto- tai maksuaikatoiminto tai sähköinen rahatoiminto.

Korttipohjainen maksutapahtuma (Card-based payment transaction) ’Korttipohjaisella maksutapahtumalla’ tarkoitetaan asetuksen (EU) 2015/751 2 artiklan 7 kohdassa määriteltyä korttipohjaista maksutapahtumaa, maksuaikakorttien tapahtumat mukaan luettuina.

Korttipohjainen maksuväline (Card-based payment instrument) ’Korttipohjaisella maksuvälineellä’ tarkoitetaan asetuksen (EU) 2015/751 2 artiklan 20 kohdassa määriteltyä korttipohjaista maksuvälinettä, maksuaikakortit mukaan luettuina.

Korttipohjaiset maksutapahtumat kotimaisten maksupalveluntarjoajien liikkeeseen laskemilla korttipohjaisilla maksuvälineillä (pl. kortit, joissa on ainoastaan sähköinen rahatoiminto) (Card-based payment transactions with card-based payment instruments issued by resident PSPs (except cards with an e-money function only)) Korttipohjaiset maksutapahtumat, jotka suoritetaan maksupäätteellä tai muiden kanavien välityksellä käyttäen tilinveloitus-, maksuaika- tai luottotoiminnolla varustettua korttia. Tähän luetaan kaikki maksutapahtumat, jotka on käynnistetty korttipohjaisilla maksuvälineillä eli a) kaikki tapahtumat, joissa korttipohjaisten maksuvälineiden/-tapahtumien vastaanottaja ja liikkeeseenlaskija ovat eri yhteisöjä; ja b) kaikki tapahtumat, joissa korttipohjaisen maksuvälineiden/-tapahtumien vastaanottaja ja liikkeeseenlaskija on yksi ja sama yhteisö. Tähän luetaan myös maksupalveluntarjoajan tililtä kirjatut korttipohjaisen maksutapahtuman tilitystapahtumat silloin, kun korttipohjaisen maksuvälineen/-tapahtuman vastaanottaja ja liikkeeseenlaskija on yksi ja sama yhteisö. Lisäksi tähän luetaan puhelimitse tai internetissä korttipohjaista maksuvälinettä käyttäen suoritetut korttipohjaiset maksutapahtumat. Sähköisellä rahalla suoritettuja maksutapahtumia ei lueta mukaan. Myöskään pankkiautomaateilla tehtyjä käteisnostoja ja -talletuksia ei lueta mukaan. Ne ilmoitetaan luokassa ”käteisnostot pankkiautomaatilla” tai ”käteistalletukset pankkiautomaateilla”. Pankkiautomaateilla tehtyjä tilisiirtoja ei lueta mukaan. Ne ilmoitetaan luokassa ”tilisiirrot”. Myöskään myyntipisteiden maksupäätteillä tehtyjä käteisnostoja ei lueta mukaan.

Korttitiedot varastettu (Card details theft) Direktiivin (EU) 2015/2366 4 artiklan 32 kohdassa määriteltyjen arkaluonteisten maksutietojen varkaus. Arkaluonteisilla maksutiedoissa viitataan tässä tapauksessa korttipohjaisella maksuvälineellä oleviin tietoihin.

Kotimainen maksutapahtuma (Domestic payment transaction) ’Kotimaisella maksutapahtumalla’ tarkoitetaan Euroopan parlamentin ja neuvoston asetuksen (EU) N:o 260/2012 2 artiklan 27 kohdassa tarkoitettua ’kansallista maksutapahtumaa’. Korttipohjaisissa maksutapahtumissa kotimaisella maksutapahtumalla tarkoitetaan asetuksen (EU) 2015/751 2 artiklan 9 kohdassa määriteltyä kotimaista maksutapahtumaa.

Käteinen raha (Cash) Liikkeessä olevat setelit ja kolikot, jotka ovat rahalaitossektorin ulkopuolisten hallussa tai rahalaitossektorin holveissa.

Käteisnosto korttipohjaisia maksuvälineitä käyttäen (pl. sähköisellä rahalla suoritetut tapahtumat) (Cash withdrawal using card-based payment instruments (except e-money transactions)) Käteisnosto pankkiautomaatilla tai maksupalveluntarjoajan toimipaikassa käteistoiminnolla varustettua korttia käyttäen. Sähköisellä rahalla suoritettuja maksutapahtumia ei lueta mukaan, mutta käteisnostot myyntipisteiden maksupäätteillä luetaan.

Käteisnosto myyntipisteiden maksupäätteillä (Cash advance at point of sale (POS) terminals) Tapahtumat, joissa korttia tai muuta välinettä käyttävä kortinhaltija vastaanottaa käteistä rahaa myyntipisteen maksupäätteellä tavaroiden tai palvelujen maksutapahtuman yhteydessä (ns. cashback-tapahtumat).

Käteisnosto pankkiautomaatilla (pl. sähköisellä rahalla suoritetut tapahtumat) (ATM cash withdrawal (except e-money transactions)) Käteisnosto, joka tehdään pankkiautomaatilla käyttäen korttipohjaista maksuvälinettä tai muulla tavoin. Tavaroiden tai palveluiden oston osana toteutettuja käteisnostoja myyntipisteiden maksupäätteillä (cashback-tapahtumat) ei lueta mukaan.

Käteisnostot pankissa (Over the counter (OTC) cash withdrawals) Käteisnostot pankissa maksupalvelun tarjoajan pitämältä tililtä lomaketta käyttäen, myös nostot, joissa korttia käytetään yksinomaan maksunsaajan tunnistamiseen.

Käteistalletukset pankissa (Over the counter (OTC) cash deposits) Käteistalletukset pankissa maksupalvelun tarjoajan pitämälle tilille lomaketta käyttäen, myös talletukset, joissa korttia käytetään yksinomaan maksajan tunnistamiseen.

Käteistalletus pankkiautomaatilla (pl. sähköisellä rahalla suoritetut tapahtumat) (ATM cash deposit (except e-money transactions)) Käteistalletus, joka tehdään pankkiautomaatilla käyttäen korttipohjaista maksuvälinettä tai muulla tavoin, ml. tapahtumat, joissa käteisrahaa talletetaan päätelaitteella ilman manuaalista käsittelyä ja joissa maksaja tunnistetaan korttipohjaisen maksuvälineen perusteella tai muulla tavoin.

Laitokset, jotka tarjoavat maksupalveluja muille kuin rahalaitoksille (Institutions offering payment services to non-MFIs) Kattaa kaikki tässä liitteessä määritellyt maksupalveluntarjoajat, jotka tarjoavat maksupalveluja muille kuin rahalaitoksille.

Luotettavat maksunsaajat (Trusted beneficiaries) Maksutapahtumat, joihin sovelletaan komission delegoidun asetuksen (EU) 2018/389 13 artiklan poikkeusta.

Luottokortti (Credit card) ”Luottokortilla” tarkoitetaan samaa kuin asetuksen (EU) N:o 2015/751 2 artiklan 34 kohdassa määritellyllä luottokortilla. Tätä asetusta sovellettaessa maksuaikakortteja ei lueta mukaan.

Luottolaitos (Credit institution) ”Luottolaitoksella” tarkoitetaan asetuksen (EU) N:o 575/2013 (2) 4 artiklan 1 kohdan 1 alakohdassa määriteltyä luottolaitosta.

Lähetetty tapahtuma (Transaction sent) Maksupalveluntarjoajille lähetetty tapahtuma, jossa on mukana muita kuin rahalaitoksia. Tiedot ilmoittavassa maassa tiedot ilmoittaa kotimainen maksupalveluntarjoaja. Erilaisissa maksupalveluissa sovelletaan seuraavia periaatteita: a) tilisiirrot lasketaan maksajan puolella b) suoraveloitukset lasketaan maksunsaajan puolella; c) sekit lasketaan maksunsaajan puolella d) korttitapahtumat lasketaan maksajan puolella eli kortin liikkeeseen laskeneella puolella; e) sähköisellä rahalla suoritetut maksutapahtumat lasketaan toimeksiantokanavasta riippuen joko maksajan tai maksunsaajan puolella. Jos maksutapahtuma lasketaan maksajan (maksunsaajan) puolella lähetettyinä tapahtumina, se on laskettava maksunsaajan (maksajan) puolella vastaanotettuina tapahtumina. Maksujärjestelmien tapauksessa tämä luokitellaan tapahtumaksi, jonka osallistuja lähettää käsiteltäväksi maksujärjestelmään.

Lähetetyt tapahtumat yhteensä (Total transactions sent) Tiettyyn maksujärjestelmään lähetettyjen ja siinä käsiteltyjen tapahtumien yhteenlaskettu määrä. Tiettyyn maksujärjestelmään lähetettyjen ja siinä käsiteltyjen tapahtumien yhteenlaskettu arvo.

Lähimaksu (Contactless payment) Maksutapahtuma korttia tai muuta välinettä käyttäen, kun maksaja ja kauppias (ja/tai heidän käyttämänsä välineet) ovat samassa fyysisessä paikassa ja kun kannettavan laitteen ja myyntipisteen välinen yhteys tapahtuu kontaktitonta teknologiaa hyödyntäen.

Maksaja (Payer) ’Maksajalla’ tarkoitetaan direktiivin (EU) 2015/2366 4 artiklan 8 kohdassa määriteltyä maksajaa.

Maksajan manipulointi (Manipulation of the payer) ’Maksajan manipuloinnilla’ tarkoitetaan PSD2-direktiivin 96 artiklan 6 kohdan mukaisesti petoksia koskevien tietojen raportointivaatimuksista annettujen EBAn ohjeiden (EBA/GL/2018/05) 1.1 kohdan b kohdassa määriteltyä maksajan manipulointia.

Maksuaikakortti (Delayed debit card) Kortti, jolla kortinhaltija voi maksaa tekemänsä ostokset kortin liikkeeseenlaskijan pitämältä tililtä tiettyyn hyväksyttyyn rajaan saakka. Tämän tilin saldo maksetaan kokonaan ennalta määritetyn jakson päättyessä. Kortinhaltijalta veloitetaan yleensä vuosimaksu. Maksuaikatoiminnolla varustetun kortin erona luotto- tai tilinveloitustoiminnolla varustettuun korttiin on sopimusjärjestely, jolla myönnetään luottolimiitti mutta otettu velka velvoitetaan maksamaan ennalta määritetyn ajanjakson päättyessä korkoa veloittamatta. Tämäntyyppisestä kortista käytetään usein nimitystä ’charge card’.

Maksujärjestelmä (Payment system) ’Maksujärjestelmällä’ tarkoitetaan asetuksen (EU) 2015/2366 4 artiklan 7 kohdassa määriteltyä maksujärjestelmää.

Maksujärjestelmä-operaattori (Payment system operator (PSO)) ’Maksujärjestelmäoperaattorilla’ oikeushenkilöä, joka on lain mukaan vastuussa maksujärjestelmän toiminnasta.

Maksujärjestely (Payment scheme) ’Maksujärjestelyllä’ tarkoitetaan muodollisten, standardoitujen ja yhteisten sääntöjen joukkoa, joka mahdollistaa arvon siirtämisen loppukäyttäjien välillä sähköisiä maksuvälineitä käyttäen. Sitä hallinnoi hallintoelin.

Maksukorttijärjestely (Payment card scheme, PCS) ’Maksukorttijärjestelyllä’ tarkoitetaan asetuksen (EU) 2015/751 2 artiklan 16 kohdassa määriteltyä maksukorttijärjestelyä.

Maksulaitos (Payment institution) ’Maksulaitoksella’ tarkoitetaan direktiivin (EU) 2015/2366 4 artiklan 4 kohdassa määriteltyä maksulaitosta.

Maksumääräys (Payment order) ’Maksumääräyksellä’ tarkoitetaan direktiivin (EU) 2015/2366 4 artiklan 13 kohdassa määriteltyä maksutoimeksiantoa.

Maksunsaaja (Payee) ’Maksunsaajalla’ tarkoitetaan direktiivin (EU) 2015/2366 4 artiklan 9 kohdassa määriteltyä maksunsaajaa.

Maksupalvelu (Payment Service) ’Maksupalvelulla’ tarkoitetaan mitä tahansa direktiivin (EU) 2015/2366 liitteessä I mainittua liiketoimintaa tai tämän asetuksen 4 artiklan 3 kohdan a alakohdassa mainittua palvelua.

Maksupalvelunkäyttäjä (Payment service user, PSU) ’Maksupalvelunkäyttäjällä’ tarkoitetaan asetuksen (EU) 2015/2366 4 artiklan 10 kohdassa määriteltyä maksupalvelunkäyttäjää.

Maksupalveluntarjoaja (Payment service provider, PSP) ’Maksupalveluntarjoajalla’ tarkoitetaan asetuksen (EU) 2015/2366 4 artiklan 11 kohdassa määriteltyä maksupalveluntarjoajaa.

Maksut itselle (Payment to self) Maksutapahtumat, joihin sovelletaan komission delegoidun asetuksen (EU) 2018/389 15 artiklan poikkeusta.

Maksutapahtuman käynnistäminen (Initiation of a payment transaction) Maksupalvelun käyttäjä toimittaa maksumääräyksen (3).

Maksutapahtumat laitteilla ja maksupäätteillä, joilla kotimaiset maksupalveluntarjoajat vastaanottavat kotimaisten maksupalveluntarjoajien liikkeeseen laskemilla korteilla toteutettuja tapahtumia (Transactions at terminals at which transactions are acquired by resident PSPs with cards issued by resident PSPs) Maksutapahtumat, jotka on suoritettu laitteilla ja maksupäätteillä, joilla kotimaiset maksupalveluntarjoajat vastaanottavat tapahtumia (riippumatta siitä, sijaitsevatko ne maksupalveluntarjoajan sijaintimaassa vai sen ulkopuolella), ja joissa on käytetty kotimaisten maksupalveluntarjoajien liikkeeseen laskemia kortteja. Maantieteellisissä erittelyissä (jotka on esitetty liitteessä III) tarkoitetaan laitteiden ja maksupäätteiden sijaintimaata.

Maksutapahtumien riskianalyysi (Transaction Risk Analysis (TRA)) Maksutapahtumat, joihin sovelletaan komission delegoidun asetuksen (EU) 2018/389 18 artiklan poikkeusta.

Maksutapahtuminen vastaanottaminen (Acquiring of payment transactions) ’Maksutapahtumien vastaanottamisella’ tarkoitetaan asetuksen (EU) 2015/2366 4 artiklan 44 kohdassa määriteltyä maksutapahtumien vastaanottamista.

Maksutili (Payment account) ’Maksutilillä’ tarkoitetaan direktiivin (EU) 2015/2366 4 artiklan 12 kohdassa määriteltyä maksutiliä.

Maksutoimeksiantopalvelu (Payment initiation service) ’Maksutoimeksiantopalvelulla’ tarkoitetaan asetuksen (EU) 2015/2366 4 artiklan 15 kohdassa määriteltyä maksutoimeksiantopalvelua.

Maksutoimeksiantopalvelun tarjoaja (Payment initiation service provider, PISP) ’Maksutoimeksiantopalvelun tarjoajalla’ tarkoitetaan asetuksen (EU) 2015/2366 4 artiklan 18 kohdassa määriteltyä maksutoimeksiantopalvelun tarjoajaa.

Maksuväline (Payment instrument) ’Maksuvälineellä’ tarkoitetaan asetuksen (EU) 2015/2366 4 artiklan 14 kohdassa määriteltyä maksuvälinettä.

Miehittämättömät maksupäätteet liikennemaksuja tai pysäköintimaksuja varten (Unattended terminals for transport fares or parking fees) Maksutapahtumat, joihin sovelletaan komission delegoidun asetuksen (EU) 2018/389 12 artiklan poikkeusta.

Mobiilimaksusovellus (Mobile payment solution) Sovellus, jota käytetään sellaisten maksujen käynnistämiseen, joiden maksutiedot ja maksumääräys välitetään ja/tai vahvistetaan mobiiliyhteys- ja tiedonsiirtoteknologian avulla mobiililaitteen välityksellä. Tämä luokkaa kattaa digitaaliset lompakot ja muut mobiilimaksusovellukset, joita käytetään P2P-tapahtumien (henkilöltä henkilölle) ja/tai C2B-tapahtumien (kuluttajalta elinkeinonharjoittajalle), siis tilisiirtojen, korttimaksujen ja/tai sähköisellä rahalla suoritettujen tapahtumien, käynnistämiseen.

Muu kuin rahalaitos (Non-MFI) Luonnollinen henkilö tai oikeushenkilö, joka ei kuulu rahalaitossektoriin. Maksuliiketilastoissa kaikki maksupalveluntarjoajat kuuluvat sektorin ’muut kuin rahalaitokset’ ulkopuolelle.

Muu sähköisen rahan liikkeeseenlaskija (Other e-money issuer) Muut sähköisen rahan liikkeeseenlaskijat kuin sähköisen rahan liikkeeseenlaskijalaitokset ja luottolaitokset. Ks. sähköisen rahan liikkeeseenlaskijan määritelmä.

Muut maksupalveluntarjoajat ja sähköisen rahan liikkeeseenlaskijat (Other PSPs and e-money issuers) ’Muilla maksupalveluntarjoajilla ja sähköisen rahan liikkeeseenlaskijoilla’ tarkoitetaan tässä liitteessä määriteltyjä maksupalveluntarjoajia, lukuun ottamatta tässä liitteessä määriteltyjä luottolaitoksia, sähköisen rahan liikkeeseenlaskijoita, maksulaitoksia ja keskuspankkeja.

Muut maksupalvelut (Other payment services) Maksupalvelut, jotka sisältyvät direktiivin (EU) 2015/2366 soveltamisalaan mutta joita ei ole mahdollista sisällyttää mihinkään muuhun maksupalvelujen luokkaan liitteessä III.

Muut palvelut, jotka eivät sisälly direktiiviin (EU) 2015/2366 (Other services not included in Directive (EU) 2015/2366) Muut palvelut, jotka eivät kuulu direktiivin (EU) 2015/2366 soveltamisalaan ja joita ei ole mahdollista sisällyttää mihinkään muuhun maksupalvelujen luokkaan liitteessä III.

Muut rahoituslaitokset (Other payment services) Kaikki maksujärjestelmään osallistuvat rahoituslaitokset, jotka ovat asianomaisten viranomaisten – eli joko keskuspankin tai vakavaraisuusvalvojan – valvonnassa mutta jotka eivät kuulu luottolaitosten määritelmän piiriin.

Muut suorat osallistujat (Other direct participants) Maksujärjestelmän suora osallistuja, joka ei ole luottolaitos tai keskuspankki.

Myyntipiste (Point of sale) ’Myyntipisteellä’ tarkoitetaan asetuksen (EU) 2015/751 2 artiklan 29 kohdassa määriteltyä myyntipistettä.

Myyntipisteen maksupääte (Point of sale (POS) terminal) Vähittäismyyntipaikassa käytettävä fyysinen laite, jonka avulla tallennetaan maksutiedot kuluttajan ja elinkeinonharjoittajan välisissä tapahtumissa (ostot), yleensä sähköisesti. Maksutiedot tallennetaan joko manuaalisesti paperitositteella tai sähköisesti konekielisellä maksupäätteellä.

Myyntipistetapahtumat (pl. sähköisellä rahalla suoritetut tapahtumat) (POS transactions (except e-money transactions)) Myyntipisteen maksupäätteellä suoritetut tapahtumat, joissa käytetään korttia tai asiaankuuluvan maksusovelluksen sisältävää muuta välinettä. Tähän ei lueta tapahtumia, joissa käytetään sähköisellä rahatoiminnolla varustettua korttia, eikä käteisnostoja myyntipisteiden maksupäätteillä.

NFC-tekniikkaan perustuva maksu (Near Field Communication (NFC) payment) Lähimaksutapahtuma, jossa käytetään NFC-tekniikkaa (ISO/IEC 18092).

Niiden tilien lukumäärä, joille tilitietopalvelujen tarjoajilla on pääsy (Number of accounts accessed by AISPs) Niiden eri tilien lukumäärä, joille tilitietopalvelun tarjoajalla on pääsy raportointikauden aikana.

Oikeudeton maksutapahtuma (Unauthorised payment transaction) ’Oikeudettomalla maksutapahtumalla’ tarkoitetaan PSD2-direktiivin 96 artiklan 6 kohdan mukaisesti petoksia koskevien tietojen raportointivaatimuksista annettujen EBAn ohjeiden (EBA-GL-2018-05) 1.1.a kohdassa määriteltyä oikeudetonta maksutapahtumaa.

Online-pankkipalvelujen tilisiirrot (Online banking based credit transfers) Online-pankkipalveluja ja -maksutoimeksiantopalveluja käyttäen käynnistetyt tilisiirrot.

P2P-mobiilimaksusovellus (P2P mobile payment solution) Sovellus, jossa maksuja käynnistetään, vahvistetaan ja/tai vastaanotetaan henkilöiden välillä (P2P) mobiililaitteen avulla. Maksumääräys ja muut maksutiedot toimitetaan ja/tai vahvistetaan mobiililaitteella. Yksilöllistä mobiilimaksutunnistetta, kuten matkapuhelinnumeroa tai sähköpostiosoitetta, voidaan käyttää apuna maksajan ja/tai maksunsaajan tunnistamisessa. P2P-mobiilimaksusovelluksia voidaan käyttää tilisiirtojen, korttimaksujen ja/tai sähköisellä rahalla suoritettavien tapahtumien käynnistämiseen.

Pankkiautomaatti (Automated teller machine (ATM)) Sähkömekaaninen laite, jonka avulla hyväksytyt käyttäjät voivat korttipohjaista maksuvälinettä käyttäen tai muulla tavoin nostaa käteisrahaa tileiltään ja/tai käyttää muita palveluita, joiden avulla he voivat esimerkiksi tehdä saldokyselyitä, siirtää varoja tai tallettaa rahaa.

Pankkiautomaatti, jossa on käteisnostotoiminto (ATM with a cash withdrawal function) Pankkiautomaatti, jolla hyväksytyt käyttäjät voivat nostaa käteisrahaa tileiltään korttipohjaista maksuvälinettä käyttäen tai muulla tavoin.

Pankkiautomaatti, jossa on tilisiirtotoiminto (ATM with a credit transfer function) Pankkiautomaatti, jolla hyväksytyt käyttäjät voivat tehdä tilisiirtoja korttipohjaista maksuvälinettä käyttäen tai muulla tavoin.

Pankkiautomaattitapahtumat (pl. sähköisellä rahalla suoritetut tapahtumat) (ATM transactions (except e-money transactions) Maksutapahtuma (4), joka tehdään pankkiautomaatilla käyttäen korttipohjaista maksuvälinettä tai muulla tavoin. Sähköisellä rahalla suoritettuja maksutapahtumia ei lueta mukaan.

Paperimuodossa käynnistetty tilisiirto (Credit transfers initiated in paper-based form) Tilisiirto, jonka maksaja käynnistää paperimuodossa tai antamalla pankissa toimipisteen työntekijälle ohjeen tilisiirron käynnistämiseen, taikka muu manuaalista käsittelyä edellyttävä tilisiirto.

Petoksentekijän antama maksumääräys (Issuance of a payment order by the fraudster) ’Petoksentekijän antamalla maksumääräyksellä’ tarkoitetaan petoksentekijän antamaa maksumääräystä sellaisena kuin se on määritelty PSD2-direktiivin 96 artiklan 6 kohdan mukaisesti petoksia koskevien tietojen raportointivaatimuksista annettujen EBAn ohjeiden (EBA-GL-2018-05) 1.6 kohdan d alakohdassa.

Petoksentekijän muuntama maksumääräys (Modification of a payment order by the fraudster) ’Petoksentekijän muuntamalla maksumääräyksellä’ tarkoitetaan PSD2-direktiivin 96 artiklan 6 kohdan mukaisesti petoksia koskevien tietojen raportointivaatimuksista annettujen EBAn ohjeiden (EBA-GL-2018-05) 1.6 ohjeen c kohdassa määriteltyä petoksentekijän muuntamaa maksumääräystä.

Petoksista johtuvat tappiot vastuunkantajakohtaisesti (Losses due to fraud per liability bearer) ’Petoksista johtuvilla tappioilla vastuunkantajakohtaisesti’ tarkoitetaan PSD2-direktiivin 96 artiklan 6 kohdan mukaisesti petoksia koskevien tietojen raportointivaatimuksista annettujen EBAn ohjeiden 1.6 kohdan d alakohdassa määriteltyä käsitettä ’petoksista johtuvat tappiot vastuunkantajakohtaisesti’.

Petollinen maksutapahtuma (Fraudulent payment transaction) ’Petollisiin maksutapahtumiin’ lasketaan kaikki PSD2-direktiivin 96 artiklan 6 kohdan mukaisista petoksia koskevista tiedonantovaatimuksista annettujen EBAn ohjeiden (EBA/GL/2018/05) 1.1 kohdassa tarkoitetut maksupetostapaukset.

Pieniä maksuja välittävä maksujärjestelmä (Retail payment system, RPS) ’Pieniä maksuja välittävällä maksujärjestelmällä’ tarkoitetaan Euroopan parlamentin ja neuvoston asetuksen (EU) N:o 260/2012 2 artiklan 22 kohdassa määriteltyä pieniä maksuja välittävää järjestelmää.

Pienlähimaksu (Contactless low value) Lähimaksut, joihin sovelletaan komission delegoidun asetuksen (EU) 2018/389 11 artiklaa.

Pienmaksu (Low value) Maksutapahtumat, joihin sovelletaan komission delegoidun asetuksen (EU) 2018/389 16 artiklan poikkeusta.

Pikamaksu (Instant payment) Pikamaksut ovat sähköisiä vähittäismaksuja, jotka käsitellään reaaliajassa – 24 tuntia päivässä, 365 päivää vuodessa – ja jossa varat ovat välittömästi vastaanottajan käytettävissä.

Porrastettu järjestely (Tiering arrangement) Järjestely, jossa järjestelmän epäsuorat osallistujat käyttävät suorien osallistujien palveluja tapahtumiensa suorittamiseen.

Päätelaite rahan siirtämiseen sähköiselle rahakortille tai siltä pois (E-money card-loading and unloading terminal) Pääte, jonka avulla sähköisen rahan liikkeeseenlaskija voi siirtää sähköistä raha-arvoa sähköisellä rahatoiminnolla varustetun kortin haltijalle ja päinvastoin, eli jolla raha-arvoa siirretään kortille tai siltä pois.

Rahalaitokset (Monetary financial institutions, MFI) ’Rahalaitoksella’ tarkoitetaan asetuksen (EU) N:o 549/2013 liitteessä A olevassa 2.67 kohdassa määriteltyä rahalaitosta.

Rahan siirtäminen sähköiselle rahakortille tai siltä pois (E-money card-loading and unloading) Tapahtumat, joilla sähköisen rahan liikkeeseenlaskija voi siirtää sähköistä raha-arvoa sähköisellä rahatoiminnolla varustetun kortin haltijalle ja päinvastoin. Termi kattaa sekä arvon lataamisen että purkamisen.

Rahansiirto (Money remittance) ’Rahansiirrolla’ tarkoitetaan direktiivin (EU) 2015/2366 4 artiklan 22 kohdassa tarkoitettua rahansiirtoa.

Rajat ylittävä maksutapahtuma (Cross-border payment transaction) Maksajan tai maksunsaajan käynnistämä maksutapahtuma silloin, kun maksajan maksupalveluntarjoaja ja maksunsaajan maksupalveluntarjoaja sijaitsevat eri maissa. Korttipohjaisissa maksutapahtumissa rajat ylittävällä maksutapahtumalla tarkoitetaan asetuksen (EU) 2015/751 2 artiklan 8 kohdassa määriteltyä rajat ylittävää maksutapahtumaa. (5) Maksujärjestelmien osalta tällä tarkoitetaan erityisesti eri maissa sijaitsevien osallistujien välistä maksutapahtumaa.

Sekki (Cheque) Yhden osapuolen eli trassentin toiselle osapuolelle eli trassaatille – periaatteessa luottolaitokselle – esittämä kirjallinen ja allekirjoitettu määräys, jonka mukaan trassaatin on ehdoitta ja vaadittaessa maksettava tietty summa trassentille tai trassentin yksilöimälle kolmannelle osapuolelle.

Selvitysyhteisö (Clearing and Settlement Organisation) Mikä tahansa selvitysyhteisö, joka on suora osallistuja maksujärjestelmässä.

Siirtohinta (Interchange fee) ’Siirtohinnalla’ tarkoitetaan asetuksen (EU) 2015/751 2 artiklan 10 kohdassa määriteltyä siirtohintaa.

Siirtokelpoiset talletukset (Transferable deposits) ’Siirtokelpoisilla talletuksilla’ tarkoitetaan asetuksen (EU) N:o 1071/2013 (EKP/2013/33) liitteessä II olevan 2 osan taulukon ”instrumenttiluokat” 9.1a kohdassa määriteltyjä siirtokelpoisia talletuksia.

Siirtokelpoisten yön yli -talletusten lukumäärä (Number of transferable overnight deposits) Asetuksen (EU) 1071/2013 (EKP/2013/33) liitteessä II olevan 2 osan taulukon ”instrumenttiluokat” 9.1a kohdassa määriteltyjen siirtokelpoisten yön yli -talletustilien lukumäärä.

Siirtokelpoisten yön yli -talletusten lukumäärä, joista: internet/tietokoneyhteyksillä tehtävien siirtokelpoisten yön yli -talletusten lukumäärä (Number of transferable overnight deposits of which: number of internet/PC linked overnight transferable deposits) Muiden kuin rahalaitosten pitämien, asetuksen (EU) 1071/2013 (EKP/2013/33) liitteessä II olevan 2 osan taulukon ”instrumenttiluokat” 9.1a kohdassa määriteltyjen sellaisten siirtokelpoisten yön yli -talletustilien lukumäärä, joita tilinhaltija voi käsitellä ja käyttää sähköisesti internetin tai verkkopankkisovellusten välityksellä erityisen ohjelmiston ja erityisten televiestintälinjojen välityksellä.

Sivukonttori (Branch) Tiedot ilmoittavassa maassa sijaitseva toimipaikka, joka ei ole päätoimipaikka ja jonka on perustanut jonkin toisen maan lain mukaan rekisteröity maksupalveluntarjoaja. Sivukonttori ei ole oikeushenkilö, ja se hoitaa suoraan jotkin tai kaikki maksupalveluntarjoajan liiketoimintaan kuuluvat tapahtumat. Kaikki tiedot antavassa maassa sijaitsevat toimipaikat, jotka on perustanut toiseen maahan oikeudellisesti perustettu luottolaitos, muodostavat yhden sivukonttorin. Jokainen näistä toimipaikoista lasketaan erilliseksi konttoriksi.

Suora osallistuja (Direct participant) Yhteisö, jonka maksujärjestelmä tunnistaa tai hyväksyy ja jolla on oikeus lähettää tai vastaanottaa maksumääräyksiä järjestelmään tai järjestelmästä suoraan ilman välittäjää tai jota maksujärjestelmää koskevat säännöt sitovat suoraan. Joissakin järjestelmissä suorat osallistujat vaihtavat myös maksumääräyksiä epäsuorien osallistujien puolesta. Jokainen osallistuja, jolla on erillinen pääsy järjestelmään, lasketaan erikseen.

Suoraveloitus (Direct debit) ’Suoraveloituksella’ tarkoitetaan direktiivin (EU) 2015/2366 4 artiklan 23 kohdassa tarkoitettua suoraveloitusta.

Suoraveloitusten maksujärjestely (Direct debit payment scheme) Ks. ’maksujärjestelyn’ määritelmä. Kansainväliset suoraveloitusjärjestelyt sisältävät SEPA-perussuoraveloitusjärjestelyn ja yritysten välisen SEPA-suoraveloitusjärjestelyn.

Suuria maksuja välittävä maksujärjestelmä (Large-value payment system (LVPS)) Suuria maksuja välittävällä maksujärjestelmällä tarkoitetaan Euroopan parlamentin ja neuvoston asetuksen (EU) N:o 260/2012 2 artiklan 18 kohdassa määriteltyä suuria maksuja välittävää maksujärjestelmää.

Sähköinen kaupankäynti (E-commerece) Internetin tai muiden tietokonevälitteisten (online-viestintään perustuvien) verkkojen kautta toteutettaviin sähköisiin transaktioihin perustuva tavaroiden tai palvelujen myynti tai osto yritysten, kotitalouksien, yksityishenkilöiden tai yksityisten organisaatioiden välillä. Termi kattaa tietokoneverkkojen välityksellä lähetetyt tavaroiden ja palvelujen tilaukset, mutta maksu ja tavaroiden tai palvelujen lopullinen toimitus voidaan toteuttaa joko online- tai offline-muodossa.

Sähköinen raha (e-money) ’Sähköisellä rahalla’ tarkoitetaan direktiivin 2009/110/EY 2 artiklan 2 kohdassa määriteltyä sähköistä rahaa.

Sähköisellä rahalla suoritettu maksu (E-money payment transaction) Sähköisellä rahalla suoritulla maksulla tarkoitetaan maksutapahtumaa, jossa käytetään sähköistä rahaa. Ks. sähköisen rahan määritelmä.

Sähköisellä rahalla suoritettu maksu kortilla, johon sähköistä rahaa voidaan tallentaa suoraan (E-money payment with cards on which e-money can be stored directly) Tapahtuma, jossa sähköisellä rahatoiminnolla varustetun kortin haltija siirtää sähköistä raha-arvoa omasta kortille tallennetusta saldostaan maksunsaajan saldoon.

Sähköisellä rahalla suoritettuja tapahtumia hyväksyvä myyntipisteen maksupääte (POS terminal accepting e-money transactions) Myyntipisteen maksupääte, joka voi lisäksi hyväksyä sähköisellä rahalla suoritettuja maksuja. Ei sisällä sähköisen rahan päätelaitteita, joka hyväksyy ainoastaan sähköisellä rahalla suoritettuja maksuja. (6)

Sähköisellä valtuutuksella annettu suostumus (Consent given via an electronic mandate) Suostumus, jonka maksaja on antanut käyttäen asetuksen (EU) N:o 260/2012 2 artiklan 21 kohdassa määriteltyä valtuutusta, joka on sähköisessä muodossa.

Sähköisen rahan hyväksyvä maksupääte (E-money card accepting terminal) Pääte, jonka avulla henkilöt, joilla on sähköistä rahaa sähköisellä rahatoiminnolla varustetulla kortilla, voivat siirtää sähköistä raha-arvoa omasta saldostaan kauppiaan tai jonkin toisen maksunsaajan saldoon.

Sähköisen rahan liikkeeseenlaskija (Electronic money issuer) ’Sähköisellä rahan liikkeeseenlaskijalla’ tarkoitetaan direktiivin 2009/110/EY 2 artiklan 3 kohdassa määriteltyä sähköisen rahan liikkeeseenlaskijaa.

Sähköisen rahan liikkeeseenlaskijalaitos (Electronic money institution) ’Sähköisellä rahan liikkeeseenlaskijalaitoksella’ tarkoitetaan direktiivin 2009/110/EY 2 artiklan 1 kohdassa määriteltyä sähköisen rahan liikkeeseenlaskijalaitosta.

Sähköisen rahan liikkeeseenlaskijoiden liikkeeseen laskemien sähköisen rahan tallenteiden arvo (Outstanding value on e-money storages issued by electronic money issuers) Sähköisen rahan liikkeeseenlaskijoiden liikkeeseen laskeman ja muiden yhteisöjen kuin liikkeeseenlaskijan – myös muiden sähköisen rahan liikkeeseenlaskijoiden kuin kyseisen liikkeeseenlaskijan – hallussa olevan sähköisen rahan arvo raportointikauden lopussa.

Sähköisen rahan maksu, joka suoritetaan sähköisen rahan tililtä (E-money payment with e-money accounts) Tapahtuma, jossa maksajan sähköisen rahan tililtä siirretään varoja maksunsaajan tilille. Ks. määritelmä ’sähköisen rahan tilit’.

Sähköisen rahan maksu, joka suoritetaan sähköisen rahan tililtä, joista: tiliin liitetyllä kortilla tehdyt (E-money payment with e-money accounts of which: accessed through a card) Tapahtuma, jossa yhteys sähköisen rahan tiliin luodaan kortilla ja rahat siirretään tämän jälkeen maksajan sähköisen rahan tililtä maksunsaajan tilille. Ks. määritelmä ’sähköisen rahan tilit’.

Sähköisen rahan päätelaite (E-money card terminal) Pääte, jonka avulla voidaan siirtää sähköistä raha-arvoa sähköisen rahan liikkeeseenlaskijalta sähköisellä rahatoiminnolla varustetun kortin haltijalle ja päinvastoin (siirto sähköiselle rahakortille ja siltä pois) tai pääte, jonka avulla henkilöt, joilla on sähköistä rahaa sähköisellä rahatoiminnolla varustetulla kortilla, voivat siirtää sähköistä raha-arvoa omasta saldostaan kauppiaan tai jonkin toisen maksunsaajan saldoon.

Sähköisen rahan tili (E-money account) Tili, jolle sähköinen raha (7) on talletettu ja jonka saldoa tilinhaltija voi käyttää maksujen suorittamiseen ja varojen siirtoon tilien välillä.

Sähköisen rahan tililtä toteutettu oikeudeton tapahtuma (Unauthorised e-money account transaction) ’Sähköisen rahan tililtä toteutetulla oikeudettomalla tapahtumalla’ tarkoitetaan edellä määriteltyä oikeudetonta maksutapahtumaa sähköisen rahan tilin yhteydessä.

Sähköisen rahan tilit, joihin luodaan yhteys kortilla (E-money account accessed through a card) Ks. määritelmät ’sähköisen rahan tili’ ja ’sähköisellä rahatoiminnolla varustettu kortti’.

Sähköisesti etämaksuina käynnistetyt korttipohjaiset maksutapahtumat kotimaisen maksupalveluntarjoajan liikkeeseen laskemilla korttipohjaisilla maksuvälineillä (Card-based payment transactions with card-based payment instruments issued by resident PSPs initiated electronically via remote payment channel) Sähköisesti käynnistetyt korttipohjaiset maksutapahtumat, jotka ovat yhdentyyppisiä direktiivin (EU) 2015/2366 4 artiklan 6 kohdassa määriteltyjä etämaksutapahtumia.

Sähköisesti käynnistetty tilisiirto (Credit transfers initiated electronically) Tilisiirto, jonka maksaja toimittaa paperittomasti eli sähköisesti.

Sähköisesti käynnistetyt korttipohjaiset maksutapahtumat kotimaisen maksupalveluntarjoajan liikkeeseen laskemilla korttipohjaisilla maksuvälineillä (Card-based payment transactions with card-based payment instruments issued by resident PSP initiated electronically Korttipohjaiset maksutapahtumat, jotka on käynnistetty konekielisellä maksupäätteellä, pankkiautomaatilla tai muulla sähköisen toimeksiannon mahdollistavalla fyysisellä päätteellä, taikka etätoimenpiteenä sähköisen tiedonsiirron avulla. Korttipohjaisia maksutapahtumia paperimuotoisena toimeksiantona kotimaisen maksupalveluntarjoajan liikkeeseen laskemilla korttipohjaisilla maksuvälineillä (esim. korttipohjaisen maksuvälineen leimauslaitteen avulla tai kun maksutiedot kirjataan manuaalisesti paperitositteelle) ei lueta mukaan.

Sähköistä rahakorttia ei vastaanotettu (E-money card not received) Kortti, jota ei maksajan mukaan ole vastaanotettu, vaikka maksajan maksupalveluntarjoaja vahvistaa lähettäneensä sen maksajalle (mitä tahansa toimitustapaa käyttäen).

Tapahtumat laitteilla ja maksupäätteillä, joilla kotimaiset maksupalveluntarjoajat vastaanottavat ulkomaisten maksupalveluntarjoajien liikkeeseen laskemilla korteilla toteutettuja tapahtumia (Transactions at terminals at which transactions are acquired by resident PSPs with cards issued by non-resident PSPs) Maksutapahtumat, jotka on suoritettu laitteilla ja maksupäätteillä, joilla kotimaiset maksupalveluntarjoajat vastaanottavat tapahtumia (riippumatta siitä, sijaitsevatko ne maksupalveluntarjoajan sijaintimaassa vai sen ulkopuolella), ja joissa on käytetty ulkomaisten maksupalveluntarjoajien liikkeeseen laskemia kortteja. Maantieteellisissä erittelyissä (jotka on esitetty liitteessä III) tarkoitetaan laitteiden ja maksupäätteiden sijaintimaata.

Tapahtumat laitteilla ja maksupäätteillä, joilla ulkomaiset maksupalveluntarjoajat vastaanottavat kotimaisten maksupalveluntarjoajien liikkeeseen laskemilla korteilla toteutettuja tapahtumia (Transactions at terminals at which transactions are acquired by non-resident PSPs with cards issued by resident PSPs) Maksutapahtumat, jotka on suoritettu laitteilla ja maksupäätteillä, joilla ulkomaiset maksupalveluntarjoajat vastaanottavat tapahtumia (riippumatta siitä, sijaitsevatko ne maksupalveluntarjoajan sijaintimaassa vai sen ulkopuolella), ja joissa on käytetty kotimaisten maksupalveluntarjoajien liikkeeseen laskemia kortteja. Maantieteellisissä erittelyissä (jotka on esitetty liitteessä III) tarkoitetaan laitteiden ja maksupäätteiden sijaintimaata.

Tilien hyvitykset yksinkertaisella tilikirjauksella (Credits to the accounts by simple book entry) Maksupalvelun tarjoajan (mukaan lukien sähköisen rahan liikkeeseenlaskijat) tekemä hyvitystapahtuma, johon ei liity erityistä määräystä ja joka toteutetaan yksinkertaisella tilikirjauksella (yksinkertainen tilikirjaus tarkoitetaan asiakkaan tilille tehtävää hyvityskirjausta käyttämättä perinteisiä maksuvälineitä). Tässä erässä ilmoitetaan seuraavat tapahtumat: a) pankin suorittama koronmaksu; b) pankin suorittama osingonmaksu; c) lainasumman maksu asiakkaan sekkitilille ja d) muut tilien hyvitykset yksinkertaisella tilikirjauksella. Näitä tietoja ei sisällytetä tilisiirtoihin.

Tilien veloitukset yksinkertaisella tilikirjauksella (Debits from the account by simple book entry) Maksupalveluntarjoajan (mukaan lukien sähköisen rahan liikkeeseenlaskijat) tekemä veloitustapahtuma, johon ei liity erityistä määräystä ja joka toteutetaan yksinkertaisella tilikirjauksella (veloituskirjauksella) asiakkaan tililtä, eli perinteisiä maksuvälineitä ei käytetä. Tässä erässä ilmoitetaan seuraavat tapahtumat: a) pankin tekemä koron veloitus; b) pankin palvelumaksujen veloitus; c) rahoitussaamisiin liittyvien verojen maksu, jos ne muodostavat erillisen tapahtuman, jota asiakas ei erikseen hyväksy; d) lainasumman takaisinmaksut ja e) muut veloitukset tililtä yksinkertaisella tilikirjauksella. Näitä tietoja ei sisällytetä suoraveloituksiin.

Tilinveloituskortti (Debit card) ’Tilinveloituskortilla’ tarkoitetaan asetuksen (EU) 2015/751 2 artiklan 33 kohdassa määriteltyä pankkikorttia.

Tilisiirto (Credit transfer) ’Tilisiirrolla’ tarkoitetaan direktiivin (EU) 2015/2366 4 artiklan 24 kohdassa tarkoitettua tilisiirtoa.

Tilisiirtomaksujärjestely (Credit transfer payment scheme) Ks. ’maksujärjestelyn’ määritelmä. Kansainvälisiä maksujärjestelyjä ovat esim. SEPA-tilisiirtojärjestely ja SEPA-pikatilisiirtojärjestely.

Tilitietopalvelu (Account information service (AIS)) ’Tilitietopalvelulla’ tarkoitetaan asetuksen (EU) 2015/2366 4 artiklan 16 kohdassa määriteltyä tilitietopalvelua.

Tilitietopalvelun tarjoaja (Account information service provider (AISP)) ’Tilitietopalvelun tarjoajalla’ tarkoitetaan asetuksen (EU) 2015/2366 4 artiklan 19 kohdassa määriteltyä tilitietopalvelun tarjoajaa.

Tiliä ylläpitävä maksupalveluntarjoaja (Account servicing payment service provider (ASPSP)) ’Tiliä ylläpitävällä maksupalveluntarjoajalla’ tarkoitetaan asetuksen (EU) 2015/2366 4 artiklan 17 kohdassa määriteltyä tiliä ylläpitävää maksupalveluntarjoajaa

Todentaminen (Authentication) ’Todentamisella’ tarkoitetaan direktiivin (EU) 2015/2366 4 artiklan 29 kohdassa tarkoitettua tunnistamista.

Todentaminen asiakkaan ei-vahvaa tunnistamista käyttäen (Authenticated via non-strong customer authentication) ’Todentamisella asiakkaan ei-vahvaa tunnistamista käyttäen’ tarkoitetaan tapahtumia, joita koskee poikkeus asiakkaan vahvasta tunnistamisesta komission delegoidun asetuksen (EU) 2018/389 (8) III luvun mukainen poikkeus asiakkaan vahvasta tunnistamisesta, sekä tapahtumia, joihin direktiivin (EU) 2015/2366 97 artiklan 1 kohdan säännöksiä ei sovelleta. Termi sisältää kauppiaan käynnistämät tapahtumat sekä muut tapahtumat, joihin asiakkaan vahvaa tunnistamista ei sovelleta.

Toistuva maksutapahtuma (Recurring transaction) Maksutapahtumat, joihin sovelletaan komission delegoidun asetuksen (EU) 2018/389 14 artiklan poikkeusta.

Varat (Funds) ’Varoilla’ tarkoitetaan direktiivin (EU) 2015/2366 4 artiklan 25 kohdassa tarkoitettuja varoja.

Vastaanotettu tapahtuma (Transaction received) Maksupalveluntarjoajilta vastaanotettu tapahtuma, jossa on mukana muita kuin rahalaitoksia. Tiedot ilmoittavassa maassa tiedot ilmoittaa kotimainen maksupalveluntarjoaja. Erilaisissa maksupalveluissa sovelletaan seuraavia periaatteita: a) tilisiirrot lasketaan maksunsaajan puolella; b) suoraveloitukset lasketaan maksajan puolella; c) sekit lasketaan maksajan puolella; d) korttitapahtumat lasketaan maksunsaajan eli vastaanottajan puolella; e) sähköisellä rahalla suoritetut maksutapahtumat lasketaan toimeksiantokanavasta riippuen joko maksajan tai maksunsaajan puolella. Jos maksutapahtuma lasketaan maksajan (maksunsaajan) puolella vastaanotettuina tapahtumina, se on laskettava maksunsaajan (maksajan) puolella lähetettyinä tapahtumina.

Vastaanottaja (Acquirer) ’Vastaanottajalla’ tarkoitetaan asetuksen (EU) 2015/751 (9) 2 artiklan 1 kohdassa määriteltyä maksutapahtumien vastaanottajaa.

Väärennetty kortti (Counterfeit card) Muutetun tai laittomasti jäljennetyn korttipohjaisen maksuvälineen käyttö, mukaan lukien magneettijuovan tai koholeimauksen jäljentäminen tai muuttaminen.

Väärennetty sähköinen rahakortti (Counterfeit e-money card) Muutetun tai laittomasti jäljennetyn sähköisen rahakortin käyttö, mukaan lukien magneettijuovan tai koholeimauksen jäljentäminen tai muuttaminen.

Yhtenäinen euromaksualue (SEPA) (Single Euro Payments Area (SEPA)) SEPA on aloite maksujen yhtenäistämiseksi Euroopan unionissa (EU), ja sen tarkoituksena on yhdenmukaistaa sähköiset euromääräiset maksut Euroopassa. Sitä koskee euromääräisiin maksutapahtumiin sovellettavien teknisten ja liiketoimintaa koskevien vaatimusten joukko asetuksessa (EU) 260/2012 määritellyllä tavalla.

Yksittäisenä tapahtumana käynnistetty suoraveloitus (Direct debit initiated on a single payment basis) Sähköisesti käynnistetty suoraveloitus, joka on yksittäinen eli joka ei ole osa samaan toimeksiantoon sisältyviä useita suoraveloituksia.

Yksittäisenä tapahtumana käynnistetty tilisiirto (Credit transfers initiated on a single payment basis) Sähköinen tilisiirto, joka on muista tilisiirroista riippumaton eli joka ei ole osa samaan toimeksiantoon sisältyviä useita tilisiirtoja.

Yritysten käyttämät suojatut maksuprosessit ja -protokollat (Secure corporate payment processes and protocols) Maksutapahtumat, joihin sovelletaan komission delegoidun asetuksen (EU) 2018/389 17 artiklan poikkeusta.

Yön yli -talletusten lukumäärä (Number of overnight deposits) Asetuksen (EU) 1071/2013 (EKP/2013/33) liitteessä II olevan 2 osan taulukon ”instrumenttiluokat” 9.1 kohdassa määriteltyjen yön yli -talletustilien lukumäärä.